**Fogyatékkal élők szakellátása, bentlakásos intézményei**

Ha egészségi, mentális állapotuk, valamint szociális helyzetük miatt a fogyatékkal élő személyekről az otthonukban és az alapszolgáltatások keretében nem lehet gondoskodni, a rászorultakat szakosított ellátási formában, bentlakásos szociális intézményekben kell ellátni.

**A fogyatékossággal élők bentlakásos intézményének típusai, feladatai**

 **-Intézmény típusai:**

1 .Fogyatékkal élők Otthona /ápolás-gondozást nyújtó, tartós bentlakást biztosító intézmény/ 2. Fogyatékkal élők Átmeneti Otthona, Gondozóháza 3. Fogyatékos személyek rehabilitációs intézménye 4. Lakóotthon 5.Támogatott lakhatás

 **Feladatai:**

**1. Fogyatékkal élők Otthona**

Azoknak a fogyatékos személyeknek nyújt tartós bentlakást, teljeskörű ellátást, akiknek oktatására, képzésére, foglalkoztatására valamint gondozására csak intézményi keretek között van lehetőség (Bekerülés feltétele: orvosi szakvélemény)

**2. Fogyatékos személyek Átmeneti otthona, Gondozóháza**  Azon fogyatékkal élő személyek számára biztosít legfeljebb egy éves időtartamra teljes körű gondozást, akiknek ellátása családjukban nem biztosított, vagy az átmeneti elhelyezést családjuk tehermentesítése teszi indokolttá. Az átmeneti elhelyezés különös méltánylást érdemlő esetben egy alkalommal, egy évvel meghosszabbítható.

**3. Fogyatékos személyek rehabilitációs intézménye**

Az intézmény a bentlakók önálló életvezetési képességének kialakítását, ill. helyreállítását szolgálja. A komplex rehabilitáció után az intézmény előkészíti az ott élők családi és lakóhelyi környezetbe történő visszatérését, valamint megszervezi az intézményi ellátás megszűnését követő utógondozást.

**4. Lakóotthon** Olyan 8-12 fő, a külön jogszabályban meghatározott esetben 14 fő fogyatékos személyt –ideértve az autista személyeket is-, befogadó intézmény, amely az ellátást igénybe vevő részére életkorának, egészségi állapotának és önellátása mértékének megfelelő ellátást biztosít. Ilyenek: lakhatás biztosítása, mentálhigiénés segítés, szociális munka körébe tartozó esetvitel, felügyelet, étkeztetés, gondozás, gyógypedagógiai segítségnyújtás, szállítás, háztartási vagy háztartást pótló segítségnyújtás.

**5. Támogatott lakhatás** Fogyatékos személyek, (pszichiátriai –kivéve a demens személyeket- illetve szenvedélybetegek, valamint hajléktalan személyek) részére biztosított ellátás, amely az életkornak, egészségi állapotnak és önellátási képességnek megfelelően, az ellátott önálló életvitelének fenntartása, illetve elősegítése érdekében biztosítja a lakhatási és önálló életvitelt segítő szolgáltatásokat.

**FELADAT**

1) Hol található Magyarországon máltai fenntartású bentlakásos Fogyatékos személyek otthona? Legalább kettőt nevezz meg! (Név, cím) Vigyázz! Ne nappali otthont keress! Használd a máltai honlapot.

2) MEREK (rövidítés) Keress rá az interneten, hogy milyen intézményt takar.

Válaszolj a következő kérdésekre: a. Az intézmény neve, fenntartója, hol helyezkedik el?

b. Intézmény feladata, célja?

c. Milyen ellátási formákat biztosít? Hány főt tudnak ellátni?

d. Milyen feltételekkel lehet az intézménybe bekerülni?

e. Milyen rehabilitációs szolgáltatásokat tud biztosítani az intézmény?

# 3) Nézd meg a Magyar Williams alapítvány támogatott lakhatásról (ill. arra való felkészítésről) szóló kisfilmjét (13 perc) youtube- Fészekrakó program – támogatott lakhatásra való felkészítés értelmileg akadályozott fiatalok számára